CELEX: 
Language: hr
Date: 2021-06-10 00:00:00
Title: PROVEDBENA UREDBA KOMISIJE (EU) …/... o utvrđivanju posebnog postupka za identificiranje teških vozila certificiranih kao namjenska vozila, ali koja nisu registrirana kao takva, i o ispravljanju godišnjih prosječnih specifičnih emisija CO2 proizvođača kako bi se takva vozila uzela u obzir

PROVEDBENA UREDBA KOMISIJE (EU) …/...
            
            
               оd 10.6.2021.
            
            
               o utvrđivanju posebnog postupka za identificiranje teških vozila certificiranih kao namjenska vozila, ali koja nisu registrirana kao takva, i o ispravljanju godišnjih prosječnih specifičnih emisija CO2 proizvođača kako bi se takva vozila uzela u obzir
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) 2019/1242 Europskog parlamenta i Vijeća od 20. lipnja 2019. o utvrđivanju emisijskih normi CO2 za nova teška vozila i izmjeni uredbi (EZ) br. 595/2009 i (EU) 2018/956 Europskog parlamenta i Vijeća i Direktive Vijeća 96/53/EZ
                  1
               , a posebno njezin članak 2. stavak 3.,
            
            
            
               budući da:
            
            
               (1)Kako bi se identificirala teška vozila koja su certificirana kao namjenska vozila, ali nisu registrirana kao takva, primjereno je upotrijebiti podatke koje su proizvođači i države članice prijavili u skladu s Uredbom (EU) 2018/956.
            
            
               (2)Kako bi se eliminirale nedosljednosti u dostavljenim podacima o potvrdama i registracijama u skladu s Uredbom (EU) 2018/956, državama članicama i proizvođačima trebalo bi dopustiti da upute komentare i, ako je potrebno, prijave nove informacije kako bi ispravili prethodno prijavljene informacije.
            
            
               (3)U situaciji u kojoj su teška vozila certificirana kao namjenska vozila, ali nisu registrirana kao takva, ispravci prosječnih godišnjih specifičnih emisija CO2 proizvođača trebali bi biti razmjerni i odvraćajući kako bi se potaknula ispravna i pažljiva obrada podataka i izbjeglo pogrešno pripisivanje emisija CO2 takvih vozila, bilo namjerno ili zbog nemara. 
            
            
               (4)Ako Komisija smatra da je vozilo trebalo registrirati kao namjensko vozilo, trebala bi na odgovarajući način ispraviti podatke koje su dostavile države članice i to vozilo smatrati namjenskim vozilom za potrebe članka 2. stavka 3. Uredbe (EU) 2019/1242.
            
            
               (5)Stoga se pri izračunu prosječnih specifičnih emisija CO2 proizvođača za pogrešno uvrštena teška vozila uzimaju u obzir emisije CO2 utvrđene prema namjenskom profilu uporabe, koje su veće od emisija CO2 utvrđenih na profilima uporabe za dostave pa su stoga manje povoljne za proizvođača nego kad je vozilo od početka ispravno certificirano kao dostavno vozilo.
            
            
               (6)Mjere predviđene ovom Uredbom u skladu su s mišljenjem Odbora za klimatske promjene,
            
            
               DONIJELA JE OVU UREDBU:
            
            
               Članak 1. 
               Identifikacija teških vozila koja su certificirana kao namjenska vozila, ali nisu registrirana kao takva
            
            
               1.Komisija utvrđuje popis teških vozila koja su u smislu članka 2. stavka 3. Uredbe (EU) 2019/1242 certificirana kao namjenska vozila na temelju podataka koje je dostavio proizvođač u skladu s člankom 5. Uredbe (EU) 2018/956, ali koja nisu registrirana kao namjenska vozila na temelju podataka koje su dostavile države članice u skladu s člankom 4. Uredbe (EU) 2018/956.
            
            
               2.Komisija dostavlja relevantne dijelove popisa iz stavka 1. nadležnim tijelima iz članka 4. stavka 2. Uredbe (EU) 2018/956 i kontaktnim točkama koje je imenovao proizvođač u skladu s člankom 5. stavkom 2. Uredbe (EU) 2018/956.
            
         
         
            
               3.Nadležna tijela i proizvođači mogu u roku od mjesec dana od primitka popisa u skladu sa stavkom 2. Komisiji dostaviti pojašnjenja o točnosti dostavljenih podataka u skladu s člancima 4. i 5. Uredbe (EU) 2018/956.
            
            
               4.Nakon što primi pojašnjenja ili nakon isteka jednomjesečnog razdoblja iz stavka 3., Komisija ocjenjuje popis teških vozila iz stavka 1. na temelju obrazloženja dostavljenih u skladu sa stavkom 3., argumenata stranaka i eventualnih dodatnih ispitivanja.
            
            
               5.Ako na temelju rezultata procjene iz stavka 4. zaključi da su teška vozila identificirana u skladu sa stavkom 1. ispravno registrirana kao vozila koja nisu namjenska, Komisija primjenjuje ispravke godišnjih prosječnih specifičnih emisija CO2 proizvođača u skladu s člankom 2. kako bi uzela u obzir ta vozila. 
            
            
               6.Komisija može na temelju tehničkih značajki predmetnih vozila zamijeniti prvotno prijavljenu certifikaciju namjenskog vozila certifikacijom istog teškog vozila koju proizvođač ponovno izračunava u skladu s njegovim tehničkim karakteristikama, za skupine vozila 4, 5, 9 ili 10 iz tablice 1. Priloga I. Uredbi (EU) 2017/2400. U tom slučaju Komisija ne primjenjuje ispravke godišnjih prosječnih specifičnih emisija CO2 proizvođača u skladu s člankom 2. kako bi se takva vozila uzela u obzir, ali se vozila uključuju u utvrđivanje specifičnih emisija CO2 proizvođača u skladu s odredbama Uredbe (EU) 2019/1242, a posebno ako je proizvođač poduzeo mjere koje se razumno mogu očekivati na temelju informacija dostupnih u trenutku izjave kako bi potkrijepio točnu namjensku izjavu.
            
            
               7.Ako na temelju rezultata procjene iz stavka 4. zaključi da su teška vozila identificirana u skladu sa stavkom 1. trebala biti registrirana kao namjenska vozila, Komisija ispravlja podatke koje je dostavila država članica u skladu s člankom 4. Uredbe (EU) 2018/956 i o tom ispravku obavješćuje državu članicu u kojoj su ta teška vozila registrirana.
            
            
            
               Članak 2. 
               Primjena ispravaka prosječnih specifičnih emisija CO2  
            
            
               Ako su zabilježena teška vozila koja odgovaraju odredbama članka 1. stavka 5., prosječne godišnje specifične emisije CO2 proizvođača ispravljaju se kako slijedi:
            
            
               (avgCO2sg)corr  = (Vsg x avgCO2sg + ∑v CO2Vv ) / (Vsg + Vocsg), 
            
            
            
               pri čemu je:
            
            
               avgCO2sg iznos prosječnih specifičnih emisija CO2 proizvođača kako je definirano u točki 2.2. Priloga I. Uredbi (EU) 2019/1242;
            
            
               Vsg broj novih teških vozila proizvođača u podskupini vozila sg, ne uračunavajući namjenska vozila, u skladu s člankom 4. točkom (a) Uredbe (EU) 2019/1242 
            
            
                ∑v  zbroj za sva teška vozila proizvođača u podskupini vozila sg u skladu s člankom 1. stavkom 5.;
            
            
               CO2Vv prosjek emisija CO2 namjenskog vozila v izražen u g/tkm za sve različite kombinacije profila uporabe, uvjeta opterećenja i vrsta goriva, kako je prijavljeno u skladu s Uredbom (EU) 2018/956;
            
            
               Vocsg je broj teških vozila proizvođača u podskupini vozila sg u skladu s člankom 1. stavkom 5.
            
            
               Za potrebe Uredbe (EU) 2019/1242 ispravljeni iznos prosječnih specifičnih emisija CO2 proizvođača (avgCO2sg)corr  zamjenjuje iznos prosječnih specifičnih emisija CO2 proizvođača avgCO2sg.
            
            
               Članak 3. 
               Stupanje na snagu
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
         
         
            
               Sastavljeno u Bruxellesu 10.6.2021.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        SL L 198, 25.7.2019., str. 202.